# Prvi parcijalni test

Napraviti aplikaciju za evidenciju korisničkih poruka. Aplikacija treba da omogući rad sa sledećim entitetima:

*Korisnik* –opisan korisničkim imenom, lozinkom, *imenom* i *prezimenom*.

*Poruka* – definisana tekstom poruke i korisnikom koji je poruku postavio.

Rad aplikacije testirati na proizvoljnim podacima koji se kreiraju na početku main metode.

Implementirati aplikaciju sa menijem koji sadrži sledeće opcije:

1. Prikaz svih poruka
2. Pretraga komentara
3. Unos komentara
4. Spisak neprikladnih komentara

q. Kraj

U zavisnosti od korisničkog unosa („1“, „2“, „3“, „4“, „q“), aplikacija treba da izvrši sledeće akcije:

1. Prikazuju se podaci o svim porukama evidentiranim u aplikaciji. Za svaku poruku prikazuje se tekst i ime i prezime korisnika koji je poruku postavio.
2. Korisnik unosi tekst po kojem pretražuje komentare. Potrebno je prikazati sve komentare koji sadrže taj deo teksta.
3. Komentar može da unese samo ulogovani korisnik. Na početku rada aplikacije, korisnik mora da unese korisničko ime i lozinku. Ako je uneo ispravne podatke (korisnik sa takvim kredencijalima postoji u aplikaciji), korisnik je ulogovan. Unos komentara podrazumeva unos teksta poruke, a kao autor poruke se automatski postavlja ulogovani korisnik.
4. Postoji spisak neprikladnih reči. Potrebno je pronaći komentare koji sadrže neprikladne reči i izračunati procenat neprikladnosti komentara kao odnos ukupnog broja reči i neprikladnih reči u komentaru. Sve neprikladne komentare je potrebno ispisati u fajl, pri čemu se pre svakog komentara ispisuje procenat neprikladnosti.

Napomena: programski kod realizovati tako da radi sa proizvoljnim brojem proizvoljnih neprikladnih reči koje su definisane u nekoj promenljivoj.

q. Završetak rada programa.